open-index/open-wikipedia-markdown huggingface dataset:
Primárny kľúč

**Primárny kľúč** je v relačnej databáze jedinečný atribút alebo skupina atribútov, ktorý jednoznačne identifikuje každý záznam v relácii (tabuľke). Žiadne dva záznamy v konzistentne navrhnutej tabuľke nemajú zhodný primárny kľúč. V tabuľke môže byť viacero atribútov, ktoré jednoznačne identifikujú záznam, pričom jeden z nich (alebo aj iná kombinácia atribútov) sa môže použiť ako primárny kľúč.

Príkladom primárneho kľúča môže byť napríklad rodné číslo v tabuľke so zoznamom osôb. V praxi sa však takýto identifikátor nepoužíva, nie je zaručené, že každá osoba má rodné číslo a taktiež nie je zaručené, že osoby z rôznych štátov majú jedinečné rodné čísla. Ako primárny kľúč sa teda často používa automaticky generované číslo databázovým systémom.

## Vytvorenie primárneho kľúča

Primárny kľúč je definovaný v štandarde ANSI SQL Standard, ako **PRIMARY KEY**. Zápis na pridanie primárneho kľúča v prípade existujúcej tabuľky je definovaný v SQL:2003 takto:


```sql
ALTER TABLE <označenie tabuľky> 
      ADD [ CONSTRAINT <označenie primárneho kľúča> ] 
      PRIMARY KEY ( <označenie stĺpca> {, <označenie stĺpca>}... )
```


Podľa štandardu môže primárny kľúč definovať aj viacero stĺpcov tabuľky, pričom každý takýto stĺpec zaradený do primárneho kľúča je štandardne definovaný ako nenulový (NOT NULL).

V prípade, ak je primárny kľúč navrhnutý v procese tvorby modelu databázy, je možné primárny kľúč tabuľky definovať priamo pri vytváraní danej tabuľky takto:


```sql
CREATE TABLE označenie_tabuľky (
     id      INT,
     stĺpec1 CHARACTER VARYING(20),
     stĺpec2 DATE,
     ...
     CONSTRAINT označenie_primárneho_kľúča PRIMARY KEY(id),
     ...
  )
```


V prípade, ak primárny kľúč tvorí iba jeden atribút tabuľky, používa sa na jeho definovanie nasledujúci zápis:


```sql
CREATE TABLE označenie_tabuľky (
     id      INT PRIMARY KEY,
     stĺpec1 CHARACTER VARYING(20),
     stĺpec2 DATE,
     ...
  )
```


Kategória:Databázy
Gladiátor

[náhľad|''Pollice Verso'', maľba z roku [1872 od Jean-Léon Gérôme, je známa historická maľba skúmajúca koncepciu gladitátorského boja.]]
**Gladiátori** (lat. *gladiatores* – muž s mečom, zo slova *gladius* – krátky meč používaný legionármi a niekedy gladiátormi) boli profesionálni bojovníci, ktorí pochádzali z radov otrokov a zajatcov starovekom Ríme, bojovali medzi sebou, s divými zvermi a s novými otrokmi, niekedy na život a na smrť pre zábavu divákov. Tieto boje sa odohrávali v arénach v mnohých mestách starovekého Ríma.

Gladiátori mali za sebou výcvik v boji muža proti mužovi a nie na dobývanie veľkých území, preto by proti dobre vycvičenej armáde neobstáli. Veľa historikov však tvrdí, že gladiátori v aréne až tak často nezomierali, nakoľko za smrť súpera musel gladiátor zaplatiť vysokú sumu. Preto keď ležiaci gladiátor zdvihol ruku, znamenalo to že sa vzdáva a prehral. Oveľa častejšie než gladiátori v arénach zomierali otroci.

## Literatúra
* DUNKLE, Roger: *Gladiátoři : Krutá podívaná ve starověkém Římě.* Praha : Vyšehrad, 2011. 356 s. ISBN 978-80-7429-031-2
* ŠTĚPÁNEK, Tomáš: Cirkus a Koloseum : Čo sa dialo v rímskych amfiteátroch. In: *Historická revue*, roč. XXXI, 2020, č. 3, s. 38  43.
* TONER, Jerry P.: *The day Commodus killed a rhino : Understanding the Roman games.* Baltimore : Johns Hopkins University Press, 2014. 136 s. ISBN 978-1-4214-1585-7
                       
## Pozri aj
* Spartakovo povstanie

## Iné projekty

Kategória:Staroveký Rím
Kategória:Povolania
Diktátor

**Diktátor** môže byť:
* vládca s neobmedzenou mocou, synonymum: samovládca, autokrat, pozri pod diktatúra
* v starorímskej republike: mimoriadne menovaný úradník so zvrchovanou mocou na obmedzený čas, pozri diktátor (staroveký Rím)
* expresívne: človek usilujúci sa ovládnuť iných alebo presadzujúci svoju vôľu, vyznačujúci sa panovačnosťou, synonymum: despota, pozri panovačnosť
* v diplomatike: osoba, ktorá štylizovala text písomnosti, pozri diktátor (diplomatika)
* film:
** satirická komédia Charlieho Chaplina z roku 1940, pozri ''Diktátor'' (film z roku 1940)
** komédia režiséra Larryho Charlesa z roku 2012, pozri ''Diktátor'' (film z roku 2012)

## Pozri aj
* **, nemecký dokumentárny seriál z roku 2017

## Referencie
Peter Aksamit

**Peter Aksamit z Lidéřovic a Košova** (* okolo 1400† 21. máj 1458, Blatný Potok po maďarsky *Sárospatak*) bol český zeman a slávny vodca Bratríkov, bojovných skupín českých husitov na Slovensku.

Pochádzal z juhočeskej zemianskej rodiny a patril k tým bývalým husitským bojovníkom, ktorí sa po bitke pri Lipanoch nechali najímať do cudzích služieb. Zo začiatku bojoval ako kapitán vo vojsku Jána Jiskru z Brandýsa, ktorého si po smrti Žigmunda Luxemburského najala jeho dcéra Alžbeta, aby chránil nástupnícke práva jej syna Ladislava Pohrobka v Uhorsku.

V roku 1448 založil vojenský spolok Bratríkov. Pod jeho vedením vyplienili bratríci kartuziánske kláštory v Červenom Kláštore, pri Lechnici a Letanovciach, premonštrátsky kláštor v Jasove, augustiniánsku prepozitúru v Novom Meste nad Váhom a veľa feudálnych sídel. Medzi inými aj hrad Plaveč, odkiaľ potom Aksamit organizoval šarišských poddaných a prepadával s nimi obchodnícke karavány bardejovského a prešovského patriciátu na poľsko-slovenských hraniciach, najmä v Pieninách a na Dunajci.

Veľký rozmach Bratríckeho hnutia nastal po odchode Jiskru do zahraničia. Roku 1458 velil už Aksamit 36 poľným táborom a hradným pevnostiam s 15 až 20 000 bojovníkmi, proti pôvodným 5 000. Od mešťanov i poddaných na Slovensku vyberal poplatok a preto ho najmä patriciát slobodných kráľovských miest prenasledoval.

Na jeseň roku 1453 zorganizoval uhorský kráľovský dvor proti Aksamitovým Bratríkom vojenskú výpravu. Žoldnierskemu vojsku velil starší syn Jána Huňadyho Ladislav. Táto výprava však nebola úspešná. V Sečanoch musel Ladislav s Aksamitom vyjednávať. Po smrti kráľa Ladislava Pohrobka zasadol na uhorský trón Matej Korvín. Tento sa na jar roku 1458 vybral s početným žoldnierskym vojskom na výpravu proti Bratríkom a v bitke pri Blatnom Potoku ich porazil. V bitke padol aj Peter Aksamit.

Kategória:Narodenia v 15. storočí
Kategória:Úmrtia 21. mája
Kategória:Úmrtia v 1458
Kategória:České vojenské osobnosti
Kategória:Husitské osobnosti
Wings of a Butterfly

**„Wings of a Butterfly“** (**„Rip Out The Wings Of A Butterfly“**) je názov singlu z albumu *[[Dark Light]]* od fínskej skupiny HIM. Singel bol vydaný ako prvý pri vydaní albumu v roku 2005. Stal sa jeho najúspešnejším singlom, skladba dosiahla vo fínskych rebríčkoch prvú pozíciu, v Nemecku a Spojenom kráľovstve piatu, v USA sa dostal na 20. miesto. 

Video k skladbe, ktoré bolo nakrútené na Union Station v Los Angeles, bolo na päť týždňov prvom mieste vo vysielaní Rock Countdown na stanici MTV2.

## Zoznam skladieb vydaného singlu
### Medzinárodné vydanie
# „Wings of a Butterfly“
# „Poison Heart“ (Ramones coververzia)

### Medzinárodné vydanie maxi-Singlu
# „Wings of a Butterfly“ (pre rádiá)
# „And Love Said No“ (616 version)
# „Vampire Heart“ (koncert v Donningtone)

### Vydanie pre Spojené kráľovstvo
# „Wings of a Butterfly“ (pre rádiá)
# „Poison Heart“ (Ramones coververzia)

### Maxi-singel pre Spojené kráľovstvo
# „Wings of a Butterfly“ (pre rádiá)
# „And Love Said No“ (616 version)
# „Vampire Heart“ (koncert v Donningtone)

### 7" obrázkový disk pre Spojené kráľovstvo
# „Wings of a Butterfly“
# „Poison Heart“ (Ramones coververzia)

Kategória:Piesne HIM
Kategória:Piesne z 2005
Kategória:Single HIM
Kategória:Single z 2005
Hippokrates (lekár)

**Hippokrates** alebo **Hippokratés** (**z Kósu** alebo **z Kóu**) (* asi 460 pred Kr. - † 370 pred Kr.) bol antický Grék považovaný za jedného z najvýznamejších lekárov všetkých čias, ktorý položil základy niekoľkých odborov medicíny. Bol najvýznamnejším predstaviteľom tzv. Kósskej školy. Je mu prisudzovaná stará vrstva zbierky lekárskych textov *[[Corpus hippocraticum]]*, v ktorých odmietol povery a primitívnu liečiteľskú mágiu a položil základy medicíny ako vedeckého oboru.

*[[Corpus hippocraticum]]* priniesol okrem iného ideu lekárskeho tajomstva, ako je známe dnes. Bola súčasťou tzv. Hippokratovej prísahy.

Iné Hippokratove texty obsahujú autorovo vtedajšie klasické poňatie choroby ako nerovnováhy 4 základných telesných štiav: čiernej žlče (gr. melania cholé), žltej žlče (lat. bilis), krvi (lat. sanguis, gr. haima) a lymfy (lat. lympha, pôvod zo starogr. slova nympha). Túto teóriu neskôr prevzal a rozvinul Galenos. 

## Referencie


## Iné projekty

Kategória:Narodenia v 5. storočí pred Kr.
Kategória:Úmrtia v 4. storočí pred Kr.
Kategória:Lekári starovekého Grécka
Kategória:Osobnosti na gréckych poštových známkach
Mikuláš Ladižinský

**Mikuláš Ladižinský** (* 13. október 1923, Matysová – † 3. máj 1987, Bratislava) bol slovenský herec.

Divadlo začal hrať ochotnícky v roku 1941 ako študent Vyššej lesníckej školy v Banskej Štiavnici, neskôr v bratislavskom súbore Akademik. Profesionálne pôsobil v rokoch 1950-1952 ako člen DPJ v Žiline, 1952-1953 Armádneho divadla v Martine, 1955-1963 UND v Prešove, 1963-1967 činohry Divadla Jonáša Záborského v Prešove. Od roku 1967 v slobodnom povolaní. Vo filme sa od roku 1965 objavoval prevažne v epizódnych úlohách, výraznejšiu postavu stvárnil len vo filme  Zbehovia a pútnici režiséra Juraja Jakubiska.

## Filmografia

* 1965: Obchod na korze (Marián Peter)
* 1967: Drak sa vracia (Vrtich)
* 1967: Sedm havranů (hájnik)
* 1968: Niet inej cesty
* 1968: Stopy na Sitne (Griša)
* 1968: **[[Zbehovia a pútnici]]** (Martin/Nikolaj)
* 1969: Génius (Černokňaz)
* 1969: Sladké hry minulého leta (opitý muž)
* 1969: **[[Vtáčkovia, siroty a blázni]]** (partizán)
* 1969: 322 (šofér)
* 1970: Naši pred bránami (Poldy)
* 1970: Noc s mačkou (režisér)
* 1976: Červené víno (Pavol Apoštol)
* 1977: Stíny horkého léta (opilec)
* 1979: Lásky mezi kapkami deště

Kategória:Slovenskí divadelní herci
Kategória:Slovenskí filmoví herci
Kategória:Osobnosti z Matysovej
Ivan Krivosudský

**Ivan Krivosudský** (* 1. marec 1927, Bratislava – † 4. december 2010, Trnava) bol slovenský herec.

## Životopis
Vyštudoval gymnázium Janka Kráľa v Zlatých Moravciach. V rokoch 19461948 študoval na Právnickej fakulte Univerzity Komenského, no nakoniec vyštudoval herectvo na Štátnom konzervatóriu v Bratislave, ktoré absolvoval roku 1951. Od roku 1949 bol členom činohry Novej scény v Bratislave.

## Osobný život
Bol dvakrát ženatý. Prvá manželka umrela na rakovinu. S ňou mal dvoch synov Petra a Dušan. Mladší Dušan sa ako 14 ročný obesil v Prahe. S druhou manželkou Annou s ktorou mal tretieho syna Michala, sa rozviedol.

Zomrel v Trnave 4. decembra 2010 na rakovinu pažeráka.

## Filmografia
* 1952: Lazy sa pohli (Ďuro Sršeň)
* 1952: Mladé srdcia (Uhrík)
* 1955: Štvorylka
* 1956: Čert nespí (Cyril Kvasnička)
* 1957: Štyridsaťštyri
* 1959: Dom na rázcestí (robotník z Kysúc)
* 1961: Bratia
* 1961: **[[Pieseň o sivom holubovi]]** (zmoknutý vojak)
* 196263: **[[Jánošík III]]**
* 1966: Majster kat (Gabriel)
* 1968: **[[Zbehovia a pútnici]]** (vykupovač)
* 1970: Naši pred bránami (Frank)
* 1971: Páni sa zabávajú (Elečko Demín)
* 1972: Ľalie poľné (Kerenský)
* 1973: Hriech Kataríny Padychovej (Hanuliak)
* 1973: Skrytý prameň (Abrahámovský)
* 1974: Kto odchádza v daždi... (Lubina)
* 1976: Červené víno
* 1978: Poéma o svedomí (Štefan Bednár)
* 1978: Smoliari (profesor Cosinus)
* 1982: **[[Soľ nad zlato (film)|Soľ nad zlato]]** (záhradník)
* 1982: Zázračný autobus
* 1988: Nebojsa (krčmár)
* 1997: Duchovia (seriál- dedko Vendelín)
* 1999: O ľuďoch a čarodejníkoch

## Diskografia
* 1980: *Lokomotíva - [[Pavol Hammel]] / Traja snehuliaci - [[Michal Dočolomanský]], Ivan Krivosudský, [[Milan Markovič]]* - Opus, 9143 0514, SP (na obálke je Pavol Hammel) 

## Referencie

## Externé odkazy
* 
* 
* 

Kategória:Osobnosti z Bratislavy
Kategória:Absolventi Konzervatória v Bratislave
Kategória:Slovenskí filmoví herci
Kategória:Slovenskí divadelní herci
Kategória:Slovenskí televízni herci
Kategória:Slovenskí dabingoví herci
Kategória:Členovia Činohry Novej scény
Kategória:Úmrtia na rakovinu
Tibor Biath

**Tibor Biath** (* 12. máj 1925, Prešov – † 5. máj 2012, Bratislava) bol slovenský kameraman.

Po stredoškolských štúdiách začal študovať na FAMU v Prahe (1946 – 1949). Patrí k jej prvým absolventom odboru kamery. Od roku 1950 spolupracoval ako kameraman Štúdia krátkych filmov v Bratislave na krátkometrážnych filmoch rozličných druhov a žánrov. Od roku 1960 do roku 1989 bol kameramanom Štúdia hraných filmov. Súbežne spolupracoval aj s televíziou. 

Pri nakrúcaní hraných filmov spolupracoval so známymi slovenskými režisérmi Jozefom Medveďom, Petrom Solanom, Martinom Ťapákom, Ivanom Terenom, Andrejom Lettrichom, Jánom Zemanom a Ľudovítom Filanom. V televízii spolupracoval na filmoch *Rysavá jalovica, Alžbetin dvor*, nakrúcal aj televízne seriály. 

Počas svojho pôsobenia v slovenskom filme nakrútil takmer 70 krátkych a 50 celovečerných a televíznych filmov. 

Tibor Biath zomrel 5. mája 2012 v Bratislave.

## Ocenenia
V roku 2005 mu prezident Ivan Gašparovič prepožičal štátne vyznamenanie Rad Ľudovíta Štúra III. triedy.

17. apríla 2012 mu Slovenska filmová a televízna akadémia udelila národnú filmovú cenu Slnko v sieti za výnimočný prínos slovenskej kinematografii.

## Filmografia

* 1961: Tri razy svitá ráno
* 1962: Boxer a smrť
* 1963: Tvár v okne
* 1964: Prípad Barnabáš Kos
* 1965: Nylonový mesiac
* 1966: Živý bič
* 1967: Rok na dedine
* 1967: Vreckári
* 1970: Naši pred bránami
* 1972: Ďaleko je do neba
* 1972: Letokruhy
* 1973: Prípad krásnej nerestnice
* 1973: Putovanie do San Jaga
* 1974: Do zbrane, kuruci!
* 1974: V každom počasí
* 1975: Stretnutie
* 1975: Šepkajúci fantóm
* 1976: Červené víno
* 1977: Dvere dokorán
* 1977: Rača, láska moja, s Dudarom Margijevom
* 1981: Otec
* 1987: Úsmev diabla

## Referencie


Kategória:Slovenskí kameramani
Kategória:Osobnosti z Prešova
Kategória:Držitelia Radu Ľudovíta Štúra III. triedy
Kategória:Držitelia Slnka v sieti
Kategória:Držitelia ceny Igric
Kategória:Členovia SFTA
Stanislav Doršic

**Stanislav Doršic** (* 10. september 1943, Bratislava) je slovenský kameraman.

## Filmografia
 
* 1979: **[[Postav dom, zasaď strom (film)|Postav dom, zasaď strom]]**,  s Vladimírom Hollošom
* 1983: **[[Tisícročná včela (film)|Tisícročná včela]]**

Kategória:Slovenskí kameramani
Ján Ďuriš

Prof. Mgr. **Ján Ďuriš**, ArtD. (* 22. apríl 1945) je slovenský kameraman.

## Životopis
Po ukončení štúdia na FAMU v Prahe sa kameramansky podieľal na tvorbe dokumentárnych filmov, v oblasti hranej tvorby debutoval v roku 1979 filmom Jána Zemana *Hra na telo*. Jeho najzaujímavejšie projekty vzišli zo spolupráce s Jurajom Jakubiskom. Jeho práca na filme *Nejasná zpráva o konci světa* bola na MFF v Montreale ocenená Cenou za kameru. Od septembra 2003 je vedúcim Ateliéru kameramanskej tvorby a fotografie na VŠMU (profesor od roku 2005). 

## Filmografia
* 1979 – *[[Hra na telo (film)|Hra  na telo]]*
* 1980 – *[[Citová výchova jednej Dáše]]*
* 1981 – *[[Súdim ťa láskou]]*
* 1982 – *[[Kočka (film)|Kočka]]*
* 1982 – *[[Na konci diaľnice]]*
* 1983 – *[[Štvrtý rozmer]]*
* 1984 – *[[Lampáš malého plavčíka]]*
* 1985 – *[[Kára plná bolesti]]*
* 1987 – *[[O živej vode]]*
* 1987 – *[[Pehavý Max a strašidlá]]*
* 1988 – *[[Nebojsa (film)|Nebojsa]]*
* 1997 – *[[Nejasná zpráva o konci světa]]*
* 2001 – *[[Dážď padá na naše duše]]*
* 2003 – *[[Zostane to medzi nami]]*
* 2003 – *[[Pokrvné vzťahy]]*
* 2004 – *[[Post coitum]]*
* 2008 – *[[Bathory_(film)|Báthory]]*
* 2008 – *[[Cinka Panna (film)|Cinka Panna]]*
* 2009 – *[[Nedodržaný sľub]]*
* 2018 – *[[Keď draka bolí hlava]]*
* 2023 – *[[Perinbaba a dva svety]]*

## Ocenenia
* 2015 – Zlatá kamera
* 1997 – Krištáľové krídlo v kategórii divadlo a audiovizuálne umenie

## Referencie

## Externé odkazy
* 
* 
*  
* Ján Ďuriš na FDb.cz
* Ján Ďuriš na Osobnosti.cz
* Ján Ďuriš na sfd.sk 

Kategória:Slovenskí kameramani
Kategória:Držitelia Krištáľového krídla
Kategória:Držitelia ceny Igric
Kategória:Riadni členovia SFTA
HIM

**HIM** môže byť:
*skratka pre hmotný investičný majetok
*skratka anglické „his/her imperial majesty“ (jeho cisárska jasnosť) alebo „his infernal majety“ (jeho pekelná jasnosť)
*skratka pre anglické Healthcare Information and Management
*fínska metalová skupina, pozri HIM (skupina)
*techno skupina H.I.M. 
*časopis z Hong Kongu
*postava v animovanom seriáli The PowerPuff Girls
Hradby

thumb|Mestské hradby so vstupnou Bernolákovou bránou v Trnave
[náhľad|[Kremnický mestský hrad]]
**Hradby** sú obranné múry okolo hradu alebo okolo mesta. Je to druh opevnenia, ktoré sa používalo približne do stredoveku. Chránili mestá pred nájazdmi vojsk. Ich význam bol najmä v dobách, keď vo vojne zohrávala najdôležitejšiu úlohu pechota a jazda. So zvyšujúcim sa používaním strelných zbraní sa pomaly ich zmysel strácal.

Stavali sa už v staroveku. 

Na Slovensku boli ich predchodcami hlinené valy. V Uhorsku smeli od 13. storočia hradby stavať z miest len kráľovské mestá (civitas). V renesancii hradby nahradil bastiónový systém. Na Slovensku sa hradby začali spravidla búrať v 18. storočí, pretože stratili opodstatnenie. Zvyšky sa zachovali najmä v Bratislave, Trnave, Banskej Bystrici, Kremnici, Levoči, Bardejove, Podolínci, Skalici a Košiciach. 

## Pozri aj
* Opevnenie
* Hrad
* Bašta (hradby)
* Palisáda

## Iné projekty

Kategória:Stavby
Kategória:Stredovek
Kategória:Vojsko
Kategória:Múry
Kostol Najsvätejšej Trojice (Trnava)

**Kostol Najsvätejšej Trojice** (jezuitský) v Trnave.

Kostol slúžil pôvodne reholi trinitárov, ktorí sa v Trnave usadili v roku 1712. Vysvätený bol v roku 1729 kanonikom Jánom Okoličánim. Po zrušení rehole pripadol kostol a kláštor jezuitom, ktorí ho opravili v roku 1875. Jednoloďová stavba má lunetovú klenbu, dosadajúcu na mohutné pilastre vytvárajúce plytké bočné kaplnky. Výzdobe dominuje obraz zakladateľov rehole trinitárov na hlavnom oltári od maliara F.A. Maulbertscha z roku 1778.

## Galéria

Trnava, jezuitský kláštor.jpg|Pohľad z kláštornej záhrady
TT-SJ230711.JPG|Detail portálu
Trnava intérieur église jésuite de la Sainte Trinité.jpg|Hlavná loď
Trnava chapelle latérale église jésuite de la Sainte Trinité.jpg|Kaplnka sv. Jozefa


## Referencie

## Iné projekty

Kategória:Kostoly v Trnave
Trnava
Trnava
Trnava
Kostol Najsvätejšej Trojice

**Kostol Najsvätejšej Trojice** alebo **Kostol Svätej Trojice** je názov mnohých kostolov, napríklad:

* na Slovensku:
** Kostol Najsvätejšej Trojice (Bánovce nad Bebravou)
** Kostol Najsvätejšej Trojice (Košice) (Premonštrátny kostol)
** Kostol Najsvätejšej Trojice (Liptovská Lúžna)
** Kostol Najsvätejšej Trojice (Lokca)
** Kostol Najsvätejšej Trojice (Mošovce)
** Evanjelický kostol Svätej Trojice (Nová Dubnica)
** Kostol Najsvätejšej Trojice (Pezinok) (Kláštorný kostol)
** Evanjelický kostol Svätej Trojice (Poprad)
** Kostol Najsvätejšej Trojice (Podhradie) v Bratislave
** Kostol Najsvätejšej Trojice (Trnava)
** Kostol Najsvätejšej Trojice (Tvrdošín)
** Kostol Najsvätejšej Trojice (Varín)
** Evanjelický kostol Svätej Trojice (Veľká)
** Kostol Najsvätejšej Trojice (Prievidza)
** Evanjelický kostol svätej Trojice (Zvolen)
** Katedrála Najsvätejšej Trojice (Žilina) (Farský kostol)
** nepresný názov pre Kostol svätých Jána z Mathy a Felixa z Valois (Kostol trinitárov) v Bratislave

* v Česku:
** Kostol Najsvätejšej Trojice (Andělská Hora)
** Kostol Najsvätejšej Trojice (České Budějovice)
** Kostol Najsvätejšej Trojice (Fulnek)
** Kostol Najsvätejšej Trojice (Chýnov)
** Kostol Najsvätejšej Trojice (Písek)
** Kostol Najsvätejšej Trojice (Praha, Nové Město, Spálená)
** Kostol Najsvätejšej Trojice (Praha, Nové Město, Trojická)
** Kostol Najsvätejšej Trojice (Praha, Smíchov)
** Kostol Najsvätejšej Trojice (Rakovník)

* v Gruzínsku:
** Kostol Najsvätejšej Trojice (Kasbegi)

* v Nemecku:
** Dreifaltigkeitskirche (Berlin-Friedrichshain)
** Dreifaltigkeitskirche (Berlin-Lankwitz)
** Dreifaltigkeitskirche (Kappl)
** Dreifaltigkeitskirche (Kostnica)
** Dreifaltigkeitskirche (Mníchov)
** Kostol Najsvätejšej Trojice (Sulzberg)
** Dreifaltigkeitskirche (Worms)

* v Rakúsku:
** Wotrubakirche vo Viedni-Liesingu

* v Spojenom kráľovstve:
** Kostol svätej Trojice (Stratford-upon-Avon)

* vo Švajčiarsku:
** Dreifaltigkeitskirche (Bern)

* v USA:
** Trinity Church (New York)
** Trinity Church (Boston)
** Trinity Church (Houston)

## Pozri aj

* Chrám Svätej Trojice

Najsvätejšia trojica
Katedrála svätého Jána Krstiteľa

**Katedrála sv. Jána Krstiteľa** môže byť:

**Slovensko:**
*Katedrálny Chrám svätého Jána Krstiteľa (Prešov)
*Katedrála svätého Jána Krstiteľa (Trnava)
**Francúzsko:**
*Cathédrale Saint-Jean-Baptiste v Aire-sur-l'Adour
*Cathédrale Saint-Jean-Baptiste v Alès
*Cathédrale Saint-Jean-Baptiste v Bazas
*Cathédrale Saint-Jean-Baptiste v Bazas
*Primatiale Saint-Jean-Baptiste v Lyone
*Katedrála svätého Jána Krstiteľa (Perpignan) v Perpignane
*Cathédrale Saint-Jean-Baptiste v Saint-Jean-de-Maurienne
**India:**
*Cathedral of St John the Baptist (Gwalior)
**Írsko**
*St John the Baptist's Cathedral v Limericku
**Kanada:**
*Basilica of St. John The Baptist v St. John’s
*Cathedral of St. John the Baptist v St. John’s
**Poľsko:**
*Katedrála sv. Jána Krstiteľa (Kamień Pomorski)
*Katedrála sv. Jána Krstiteľa (Lublin)
*Katedrála sv. Jána Krstiteľa (Przemyśl)
*Katedrálna bazilika sv. Jána Krstiteľa vo Varšave 
*Katedrála sv. Jána Krstiteľa (Vroclav)
**Spojené kráľovstvo:**
*St John the Baptist Cathedral (Norwich)
*Katedrálny kostol sv. Jána Krstiteľa v Chesteri (už neexistuje)
**Taliansko:**
*Katedrála sv. Jána Krstiteľa v Turíne (Turínsky dóm)
**USA:**
*Cathedral of St. John the Baptist v Parme 
*St. John the Baptist Cathedral v Pittsburghu

Pozri aj: Katedrála sv. Jána


Jána Krstiteľa katedrála
Kostol svätého Jakuba (Trnava)

**Kostol svätého Jakuba** nazývaný aj **Františkánsky kostol** je jednoloďový barokový kostol s kláštorným komplexom v Trnave.

Stavať sa začal v roku 1632 na mieste staršej gotickej stavby. Konečnú podobu získal v roku 1712. Mesto dalo pristaviť druhú polovicu uličného krídla v roku 1749. Kostol má dĺžku 54,4 m, šírka hlavnej lode je 16,9 m a výška 16,8 m. Maximálna šírka svätyne je 11,4 m a jej výška je 15,3 m.

Predpokladá sa, že v prvej polovici 13. storočia, ešte pred príchodom františkánov do Uhorska, stál na mieste dnešných objektov kláštor iného rádu, pravdepodobne benediktínske opátstvo. Františkáni prišli do Trnavy niekedy v 30. rokoch 13. storočia a pravdepodobne sa usadili v menšom dome pri kostolíku sv. Heleny, kde stál mestský špitál.


Slovakia-Trnava-Kostol frantiskanov vstup.JPG|Portál kláštornej budovy
Slovakia - Trnava - Frantiskansky kostol RB01.jpg|Pohľad od hradieb a Bernolákovej brány


## Referencie

## Iné projekty

## Zdroje
* Kostol sv. Jakuba 

Jakub
Trnava
Trnava
Trnava
Františkánsky kláštor (Trnava)

náhľad|Vstup do kláštora
**Františkánsky kláštor** je kláštor františkánov v Trnave. Súčasťou kláštorného komplexu je kostol svätého Jakuba.

Kategória:Stavby v Trnave
Kategória:Františkánske kláštory
Františkánsky kláštor

**Františkánsky kláštor** môže byť:
* Františkánsky kláštor (Trnava)
* Františkánsky kostol a kláštor (Bratislava)
* Františkánsky kláštor (Nitra)
Potenciometer

right|thumb|80px|schematická značka potenciometra (v anglosaskom svete)
right|thumb|80px|schematická značka potenciometra (zvyšok sveta)
thumb|right|100px|Potenciometer jednootáčkový.
**Potenciometer** je elektrická súčiastka - *regulovateľný delič napätia* (odoberá sa napätie len z určitej časti odporu, ktorým preteká elektrický prúd).

Vo svojej podstate ide o variabilný rezistor s pripojeným bežcom, ktorý je v kontakte s odporovou vrstvou a ktorý je vyvedený na samostatný vývod.
 
## Delenie potenciometrov
Podľa spôsobu, akým sa dá bežcom pohybovať:
* otočné - jednootáčkové (bežne používané) alebo viacotáčkové
* posuvné (používané napr. v mixážnych pultoch)

Podľa vyhotovenia odporovej dráhy:
* drôtové (odporový drôt - pre väčšie výkonové zaťaženia)
* vrstvové (uhlíková alebo kovová vrstva)

Podľa priebehu odporu (zmena odporu pri lineárnej zmene natočenia/posunutia) - nezanedbateľné rozšírenie majú však len prvé 2:
* lineárne - s rovnomerným nárastom/poklesom odporu
* logaritmické - s logaritmickým/exponenciálnym nárastom/poklesom odporu (pre reguláciu hlasitosti - odvodené od vlastností ľudského sluchu)
* neštandardné (možná je v podstate skoro ľubovoľná závislosť dráhy a odporu)

## Zvláštne vyhotovenia
**Potenciometrický trimer** - potenciometer určený na jednorazové (alebo občasné) nastavenie parametrov nejakého obvodu. Zväčša sa ladí skrutkovačom.

**Potenciometer s vypínačom** - obsahuje spínač, ktorý spína (rozopína) v krajnej polohe natočenia bežca potenciometra. Využíva sa napríklad pri niektorých rozhlasových prijímačoch, kde nastavenie hlasitosti na nulu spôsobí vypnutie prístroja.

**Potenciometer s odbočkou** - má vyvedené ďalšie vývody, ktoré sú v istých bodoch pripojené k odporovej dráhe.

**Tandemový potenciometer** - dva potenciometre so spriahnutými bežcami. Využíva sa pri spoločnej regulácii hlasitosti oboch kanálov stereofónneho systému.

**Reostat** - len s dvoma vývodmi, t. j. s vyvedeným bežcom a len jedným koncom odporovej dráhy

Elektronický potenciometer - nie je súčiastkou, ale komplexným integrovaným obvodom, ktorý plní funkciu potenciometra. Regulácia sa nerobí natáčaním bežca, ale obvod je riadený cez digitálnu komunikačnú linku. Elektronický potenciometer umožňuje napr. digitálne ovládanie hlasitosti.

## Iné projekty

## Zdroje
Křišťan, L., Vachala, V.: Příručka pro navrhování elektronických obvodů. Praha, SNTL 1982, s. 58-64

Kategória:Elektrické súčiastky
Kategória:Elektronika
Františkánsky kostol

**Františkánsky kostol** môže byť:

kostol na Slovensku:
* Kostol Zvestovania Pána (Bratislava)
*Kostol Nanebovzatia Panny Márie (Fiľakovo)
*Kostol Všetkých svätých (Hlohovec)
* Kostol svätého Antona Paduánskeho (Košice)
*Kostol sigmatizácie svätého Františka z Asisi(Nové Zámky)
* Kostol svätého Jozefa (Prešov)
* Kostol svätého Jakuba (Trnava)
*Kostol svätého Juraja (Trstená)
* Kostol svätej Barbory (Žilina)

kostol v Rumunsku:
* Františkánsky kostol (Brašov)

Kategória:Rozlišovacie stránky – Kostol
Trojičné námestie

**Trojičné námestie** je námestie:
*v Bratislave, pozri Trojičné námestie (Bratislava)
* v Trnave, pozri Trojičné námestie (Trnava)
*v Tvrdošíne, pozri Trojičné námestie (Tvrdošín)

Kategória:Rozlišovacie stránky – Námestia
Trojičné námestie (Trnava)

**Trojičné námestie** v Trnave je pomenované podľa sochy svätej trojice. Nachádza sa na ňom mestská veža, kultúrny dom, Divadlo Jána Palárika a pošta. 

Medzi ďalšie pamiatky patrí napríklad súsošie svätej Trojice z roku 1695 a viaceré meštianske domy.

## Dopravné spojenie

## Referencie

Kategória:Námestia v Trnave
Socha Svätej Trojice (Trnava)

náhľad|Socha sv. trojice v Trnave.
**Socha svätej trojice** na Trojičnom námestí v Trnave. Podľa tejto sochy je pomenované i námestie. Súsošie bolo postavené v barokovom štýle v roku 1695. Socha bola počas obdobia komunizmu uschovaná a hrozilo jej zničenie. Po roku 1989 bola zreštaurovaná a vystavená na námestí tak, ako to vidno na obrázku.

## Iné projekty

## Referencie

Kategória:Stavby v Trnave
Kategória:Sochy na Slovensku
Námestie svätého Mikuláša

**Námestie svätého Mikuláša** môže byť:
*Námestie svätého Mikuláša (Trnava)
*Námestie svätého Mikuláša (Stará Ľubovňa)
Robert Grant Aitken

**Robert Grant Aitken** (* 31. december 1864, Jackson, Kalifornia, USA – † 29. október 1951, Berkeley) bol americký astronóm, ktorý sa zaoberal štúdiom premenných hviezd. Uskutočnil prvé mikrometrické merania veľkého počtu komét a vypočítal dráhu mnohých dvojhviezd. Bol členom Národnej Akadémie vied a v rokoch 1930 až 1935 riaditeľom Lickovho observatória. V roku 1932 uverejnil veľký katalóg, ktorý obsahoval 17&nbsp;180 dvojhviezd, z ktorých vyše 3&nbsp;000 sám objavil.

## Referencie

Kategória:Astronómovia USA
Kategória:Osobnosti z Kalifornie
Mestská veža (Trnava)

náhľad|Pohľad na mestskú vežu v Trnave. Pred ňou je socha sv. trojice na Trojičnom námestí.

**Mestská veža** v Trnave je jednou z najdôležitejších renesančných pamiatok mesta. Má štvorcový pôdorys v tvare masívneho hranola s ôsmimi nadzemnými podlažiami a celkovou výškou 57 metrov. Vyhliadková ochodza je vo výške asi 29 metrov. Nárožia a najvyššie podlažie sú zdobené diamantovým sgrafitom, na juhovýchodnej strane sú slnečné hodiny. Na výklenku nad vchodom je kruhový reliéf so symbolikou Krista.

Dejiny stavby začínajú dňa 28. júla 1574, keď sa mešťan a murársky majster *Jakub* zaviazal pred richtárom *Jurajom Schleglom*, že vežu ktorú začne stavať aj dokončí. V rokoch 1666 a 1683 pri veľkých požiaroch zostala veža bez strechy, ale murivo sa zachovalo.

Na vrchole veže bol pôvodne mesiac s hviezdou. Tento symbol vystriedala socha Immaculaty niekedy medzi rokmi 1739 – 1742, tú však strhol víchor a na jej miesto sa 8. septembra 1791 dostala nová pozlátená medená socha v životnej veľkosti. Jej zvláštnosťou je, že má tvár s predu aj zo zadu. Je to kvôli obave mešťanov, že Panna Mária bude bdieť len nad tou stranou, ktorej bude otočená tvárou a tým ostatným sa otočí chrbtom.  Neskôr, v roku 1997 boli v útrobách tejto sochy nájdené dokumenty z 30 rokov minulého storočia. Tieto boli následne vyňaté a uložené v okresnom archíve. Nahradili ich aktuálnymi dokumentmi ako odkaz pre budúce generácie. Posledná rekonštrukcia fasády veže v roku 2004 jej vrátila pôvodný renesančný vzhľad.

V roku 1729 umiestnili na piate poschodie hodinový stroj z dielne *Franza Langera* odbíjajúci aj štvrťhodiny. Tri sto kilogramové závažia visia na 30 metrov dlhom lane a spúšťajú sa v priestore zaskleného hranola siahajúceho do tretieho poschodia. O hodinový stroj sa už niekoľko generácií stará hodinársky rod Nemčekovcov. Napriek úctyhodnému veku má hodinový stroj odchýlku len 30 sekúnd za 24 hodín.

V 1818 bol vytvorený nový vchod do veže nad ktorých bolo sgrafito Krista s nápisom *Nisi dominus custodierit civitatem, frustra vigilat, gui custodit eam* (Ak pán nebude ochraňovať mesto, darmo bude bdieť ten, kto ho ochraňuje).

V rokoch 1938 – 1941 vežu rekonštruuje firma *Pittel a Brausvetter* pri ktorej boli sgrafitá prekryté omietkou a socha bola znovu pozlátená v dielni *Petra Michaletza*.

Ostatná rekonštrukcia prebehla v rokoch 1997 – 1998. Nachádza sa tu informačné stredisko a v útrobách veže je expozícia približujúca históriu mesta.

## Galéria

Súbor:Mestska veza Trnava.jpg|Mestská veža Trnava.
Súbor:Slovakia-Trnava-Mestska_veza_vstup.JPG|Vstup do turistického informačného centra v mestskej veži v Trnave.
Súbor:Slovakia-Trnava-Town_tower_3.JPG|Mestská veža z Divadelnej uličky, vpravo budovy Spolku svätého Vojtecha.


## Iné projekty

## Externé odkazy
* Presný čas v Trnave majú v rukách celé generácie Nemčekovcov

Kategória:Stavby v Trnave
Kategória:Veže na Slovensku
Mestská veža

**Mestská veža** môže byť:
*Mestská veža (Trnava)
*Mestská veža (Trenčín)
*Mestská veža (Rožňava)
*Mestská veža (Enns)
*Mestská veža (Augsburg)
*Mestská veža (Jirkov)
*…
Námestie svätého Mikuláša (Trnava)

[náhľad|[Bazilika svätého Mikuláša (Trnava)|Dóm sv. Mikuláša]]

**Námestie svätého Mikuláša** v Trnave patrí do historického jadra Trnavy, Starého mesta, nachádzajúce sa v mestskej časti Trnava-stred a je súčasťou Centrálnej mestskej zóny, ktorá je mestskou pamiatkovou rezerváciou. Na námestí sa nachádza Dóm sv. Mikuláša (tzv. „Hrubý kostol“ – medzi trnavčanmi) a budovy patriace k farnosti.

## História
### 18. storočie
Trnavský sochár I. Melczer v roku 1731 postavil z vďaky z ukončenia moru na Námestí svätého Mikuláša Súsošie svätého Jozefa, ktoré je kultúrnou pamiatkou Trnavy.

### 20. storočie
Námestie svätého Mikuláša sa stalo súčasťou mestskej pamiatkovej rezervácie koncom roka 1987, kedy bolo celé historické jadro mesta Trnava vyhlásené za mestskú pamiatkovú rezerváciu. Túto možnosť malo Mesto Trnava ešte začiatkom 50. rokov 20. storočia, avšak bola zamietnutá.

## Blízke ulice
* Starohájska ulica
* Kapitulská ulica
* Ulica Mikuláša Schneidera-Trnavského
* Jeruzalemská ulica
* Michalská ulica

## Dopravné spojenie

## Referencie

## Iné projekty

Kategória:Námestia v Trnave
Kategória:Trnava-stred
Gymnázium Angely Merici

**Gymnázium Angely Merici** v Trnave. Budovu gymnázia dostala katolícka cirkev po revolúcii prostredníctvom reštitúcie. Počas komunistického režimu bola v budove vysoká škola.

V súčasnosti existuje 8-ročné aj 4-ročné gymnázium. 
Škola má okolo 450 žiakov a 38 profesorov.

Školský časopis „Gamburger“ získal viacero ocenení (najnovšie Štúrovo pero).  

Gymnázium založili sestry uršulínky.  

## Externé odkazy
* Stránka gymnázia

Kategória:Gymnáziá v Trnave
Stavový diagram UML

right|thumb|300px|Príklad stavového diagramu

**Stavový diagram** je typ diagramu v jazyku UML.

V stavových diagramoch sa používajú nasledovné symboly:
* Vyplnená kružnica, znamenajúca štart. Nie je nevyhnutné zakresľovať.
* Kružnica s bodom uprostred, znamenajúca stop alebo koniec. Nie je nevyhnutné zakresľovať.
* Obdĺžnik znamenajúci stav. Hore sa zapisuje názov stavu. Môže obsahovať horizontálnu čiaru v strede, pod ktorou je napísané, čo v danom stave je vykonané.
* Šípka znamenajúca prechod. Môže byť označená výrazom uzavretým v hranatých zátvorkách („[]“), čo znamená, že výraz musí byť pravdivý, aby sa daný prechod uskutočnil.
* Hrubá horizontálna čiara s hrúbkou väčšou ako 1, znamená spojenie.

Kategória:UML
Kategória:UML diagramy
Diagram prípadov použitia

**Diagram prípadov použitia** (angl. use case diagram) je typ diagramu v jazyku UML.

UML nedefinuje štandardy zápisu prípadov použitia, grafické zobrazenie poskytuje iba najzákladnejší prehľad prípadov použitia alebo sád prípadov použitia. Každý prípad použitia opisuje jeden spôsob (dôvod) použitia systému z hľadiska používateľa. Súbor všetkých prípadov použitia potom reprezentuje všetky používateľské funkcie, ktoré budúci systém ponúkne.

Kategória:UML
Kategória:UML diagramy
Strunový nástroj

**Strunové nástroje** tvoria skupinu hudobných nástrojov, pri ktorých zvuk vzniká rozvibrovaním strún.

Strunu je možné rozochvieť priamo prstami alebo trsátkom , dreveným kladivkom hudobného nástroja alebo sláčikom. 

Vo väčšine strunových nástrojov sa vibrácie prenášajú do tela nástroja, ktorý často obsahuje nejaký druh dutej alebo uzavretej oblasti. Telo nástroja vibruje spolu so vzduchom v ňom, čo zosilňňuje vydávaný zvuk. Telá akustických strunových nástrojov je preto duté, aby mali lepšiu zvukovú projekciu. Niektoré, ako napríklad elektrická gitara a iné nástroje, ktoré sa spoliehajú na elektronické zosilnenie, však môžu mať telo z masívneho dreva.
thumb|Moodswinger, 2006, Yuri Landman

## Delenie strunových nástrojov
* brnkacie – struna sa rozochvieva brnkaním prstami alebo brnkadlom (to sa drží medzi prstami hráča alebo je súčasťou mechaniky nástroja)
** gitara (akustická, elektroakustická, elektrická), basová gitara (basgitara)
** menšie gitary podobné nástroje: bendžo, balalajka, mandolína, ukulele, citara, Buzuki
** harfa

* úderové – struna sa rozochvieva udieraním paličkami, kladivkami, atď.
** klavír, pianíno
** čembalo
** cimbal

* sláčikové – tón sa vyludzuje pohybom sláčika po strune
** husle
** viola
** violončelo
** kontrabas

## Iné projekty

## Externé odkazy
* Hudobná výchova - edukačný web pre žiakov ZŠ 

Kategória:Hudobné nástroje
Socha Svätej Trojice

**Socha Svätej Trojice** alebo **Súsošie Svätej Trojice** môže byť:
*Socha Svätej Trojice (Trnava)
*Socha Svätej Trojice (Šamorín)

## Pozri aj
*Stĺp Panny Márie a Najsvätejšej Trojice
Petronela Valentová

**Petronela Valentová**, za slobodna **Dočolomanská** (* 12. január 1952, Trnava) je slovenská herečka, jej brat bol herec Michal Dočolomanský, jej sestra bola herečka a hlásateľka Renáta Dočolomanská .

## Zo života
Pochádzala z desiatich súrodencov. Otec Rudolf (1899 – 1954) mal ešte z predchádzajúceho manželstva syna.
V roku 1974 absolvovala štúdium herectva na Vysokej škole múzických umení v Bratislave. V rokoch 1974 - 1978 členka Divadla pre deti a mládež v Trnave, od roku 1979 je členkou Slovenského komorného divadla (predtým divadlo SNP) v Martine.

## Filmografia
* 1980: Živá voda .... Hana Krkošková
* 1981: Malé zlaté slnko
* 1982: Obyčajný príbeh  .... krajčírka 
* 1984: Dies irae
* 1986: Cena odvahy
* 1986: Žaby a iné ryby 
* 1988: Správca skanzenu
* 1988: Čarovný nápev
* 1989: Roky prelomu

## Divadlo (neúplné )
* 2003 *Nezabúdajme na zločiny*, Slovenské komorné divadlo, Martin 
* 2008  *Anjeli všedného dňa*, Slovenské komorné divadlo, Martin 
* 2008  *Biznis s klamstvom - hra s vierou*, Slovenské komorné divadlo, Martin  
* 2008 *Tango*, Slovenské komorné divadlo, Martin 
* 2009 *Z dvoch zostali dvaja*  ....generálova manželka, Slovenské komorné divadlo, Martin 
* *Macbeth* ....čarodejnica 1, Bábkové divadlo Košice
* *Radúz a Mahuliena* ....smrť, Bábkové divadlo Košice

## Rozhlas (neúplné)
* 2002 *Nebeské ohne* ...Viktória, Slovenský rozhlas Banská Bystrica 

## Referencie

## Externé odkazy
* fdb.cz
* Dabing fórum

Kategória:Slovenské dabingové herečky
Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Súrodenci v herectve
Kategória:Členovia Slovenského komorného divadla
Kategória:Osobnosti z Trnavy
Kategória:Slovenské osobnosti rumunského pôvodu
Stavový diagram

**Stavový diagram** je:
*pôvodne v systémovej teórii: grafické znázornenie stavov a na ne nadväzujúcich zmien stavov, pozri stavový diagram (systémová teória)
*vo fyzike: grafický prípadne priestorový útvar, v ktorom je stav termodynamickej sústavy znázornený bodom (napríklad fázový diagram), pozri stavový diagram (fyzika)
*v informatike: 
**a) zobrazenie kontrolného toku programov v podobe stavov a prechodov stavov v závislosti od premenných; grafické zobrazenie konečných automatov, pozri stavový diagram (informatika)
**b) dnes štandardný druh stavového diagramu z a), pozri stavový diagram UML 
*v astrofyzike: napríklad Hertzsprungov-Russellov diagram
Dopravný inšpektorát

[náhľad|vpravo|Dopravný inšpektorát v [Martin (mesto na Slovensku)|Martine]]
**Dopravný inšpektorát** je organizačná zložka Policajného zboru Slovenskej republiky, pôsobiaca v územnom obvode okresu. Sídli tu dopravná polícia, prípadne s inými policajnými zložkami. Súčasťou dopravného inšpektorátu sú kancelárie
dopravnej polície slúžiace na evidovanie motorových vozidiel, riešenie dopravných priestupkov a iné pracoviská.

Kategória:Polícia na Slovensku
Medzinárodná astronomická únia

thumb|Logo
**Medzinárodná astronomická únia** (, skr. **IAU**, ) je medzinárodná organizácia, ktorá spája národné astronomické spoločnosti sveta. Je členom Medzinárodného vedeckého koncilu. Je medzinárodne uznávaná ako spoločnosť zodpovedná za pomenúvanie hviezd, planét, planétok a iných kozmických telies a fenoménov vo vedeckej komunite.

## Iné projekty

## Externé odkazy

* www.iau.org Oficiálna stránka

Kategória:Štandardizačné organizácie
Kategória:Astronomické organizácie
Kategória:Veda a technika v Paríži
Ústav pamäti národa

náhľad|Sídlo ÚPN na Miletičovej 21 v Bratislave

**Ústav pamäti národa** (skratka **ÚPN**) je špecializovaná dokumentačná, archívna a vedecko-výskumná verejnoprávna inštitúcia, ktorá zhromažďuje a spracováva všetky druhy informácií, vzťahujúce sa na dobu neslobody v rokoch 1939 až 1989 a sprístupňuje dokumenty po bývalých bezpečnostných zložkách štátu.

Ústav bol založený a riadi sa zákonom č. 553/2002 Z. z. o sprístupnení dokumentov o činnosti bezpečnostných zložiek štátu 19391989 a o založení Ústavu pamäti národa a o doplnení niektorých zákonov (zákon o pamäti národa). Iniciatíva zriadiť na Slovensku tento typ inštitúcie pochádzala od vtedajšieho poslanca Národnej rady SR a aktéra Nežnej revolúcie Jána Langoša, ktorý následne až do svojej smrti v roku 2006 pôsobil aj ako predseda jeho Správnej rady.

Prvoradou úlohou ÚPN je v zmysle zákona:
* úplné a nestranné hodnotenie doby neslobody, predovšetkým analyzovanie príčin a spôsobov straty slobody, prejavy fašistického a komunistického režimu a ich ideológií, účasť domácich a zahraničných osôb na nich,
* sprístupňovať prenasledovaným osobám dokumenty o ich prenasledovaní
* zverejňovať údaje o vykonávateľoch tohto prenasledovania a ich činnosti.

Myšlienka vzniku podobne špecializovanej inštitúcie sa vynorila už v súvislosti s koncipovaním federálneho lustračného zákona. Ústav mal od začiatku veľké existenčné/priestorové a personálne problémy, napriek tomu sprístupnil verejnosti viaceré základné materiály evidencie orgánov Slovenského štátu a orgánov totalitného Česko-Slovenska.

ÚPN medzinárodne spolupracuje s obdobnými inštitúciami z krajín strednej a východnej Európy, akými sú napr. Ústav pre štúdium totalitných režimov v Česku, Ústav národnej pamäti v Poľsku alebo Národná rada pre štúdium archívov Securitate v Rumunsku.

## Predsedovia Správnej rady
* 20032006: Ing. Ján Langoš 
* 20072013: Ivan A. Petranský, PhD. 
* 20132017: PaedDr. ThDr. Ondrej Krajňák, PhD. 
* 20182018: Mgr. Mgr. Andrea Kluknavská, PhD., LL.M. 
* 20192022: Ing. arch. Mgr. Ján Pálffy, PhD. 
* Od 2022: Jerguš Sivoš, PhD.

## Obdobné inštitúcie v iných krajinách

* Česko – Ústav pre štúdium totalitných režimov
* Poľsko – Instytut Pamięci Narodowej – Komisja Ścigania Zbrodni przeciwko Narodowi Polskiemu, IPN
* Ukrajina - Український Інститут Національної Пам’яті, UINM

## Referencie

## Literatúra
* 

## Pozri aj
* Slovenská republika (1939 – 1945)
* Česko-Slovensko v rokoch 1948 až 1989
* arizácia
* februárový prevrat
* vpád vojsk Varšavskej zmluvy do Česko-Slovenska
* Nežná revolúcia
* Štátna bezpečnosť
* železná opona

## Externé odkazy
* Oficiálna stránka
* ''Pamäť národa'' – časopis vydávaný ústavom
* Publikácie vydané ústavom (veľká časť k dispozícii aj v online forme)


Kategória:Vládne a štátne ústavy
Kategória:Organizácie založené v 2002
Kategória:Vedecké organizácie na Slovensku
Timbuktu (bridž)

**Timbuktu** je bridžová konvencia používaná proti otvoreniu silným trefom. Niektoré páry ju používajú aj proti viacznačnému trefu, ale tam je menej účinná. Nejde o konštruktívnu hlášku, účelom je narušiť licitáciou súperom, keďže im uberá licitačný priestor. Zásah môže byť už zo štvorlistami a od 0 HCP.

Zásahy:
*1 - zasahujúci má srdcia alebo má piky a kára
*1 - zasahujúci má piky alebo má srdcia a trefy
*1 - má piky a trefy alebo kára a srdcia
*1BT - má trefy a srdcia alebo kára a piky

Odpovede sú: zalicitovanie najbližšej možnej farby je hľadanie farby partnera, ak sme ju našli, pasuje, inak licituje jednu z vlastných farieb na najnižšom možnom stupni.

Nevýhodou konvencie je, že pokiaľ súperi rovno zalicitujú konečný záväzok, tak partner často nevie, ktorý z variantov vlastne druhý partner má.

Kategória:Bridž
Timbuktu

**Timbuktu** môže byť:
*mesto v Mali, pozri Timbuktu (mesto)
*región v Mali, pozri Timbuktu (región)
*konvencia v bridži, pozri Timbuktu (bridž)
*švédsky hudobník, pozri Timbuktu (hudobník)
*zvuková podoba mena amerického výrobcu tašiek, pozri Timbuk2
*softvér na ďialkové ovládanie/údržbu počítačov (Macintosh a Windows), pozri Netopia Timbuktu
*román od Paula Austera
Zinaida Nikolajevna Aksentievová

**Zinaida Nikolajevna Aksentievová**,  (* 25. júl 1900, Odesa, Ukrajina – † 8. apríl 1969, Poltava) bola sovietska ukrajinská astronómka a geofyzička, ktorá sa venovala štúdiu slapových deformácii Zeme a výskumom jej rotácie. Študovala prílivový fenomén na Bajkalskom jazere a analyzovala 11ročné pozorovania zmien polohy olovnice v Poltave. Od roku 1951 bola členkou korešpondentkou ukrajinskej Akadémie vied.

V roku 1924 absolvovala Odeskú univerzitu. Potom pracovala v Odeskom observatóriu a od roku 1926 v Poltavskom gravimetrickom observatóriu. V roku 1951 sa stala jeho riaditeľkou. 

## Referencie

## Externé odkazy

* Zinaida Aksentievová na astronet.ru

Kategória:Ukrajinskí astronómovia
Kategória:Osobnosti z Odesy
Clippertonov ostrov

thumb|Mapa Clippertonovho ostrova
thumb|Kokosové palmy na ostrove Clipperton

**Clippertonov ostrov** ( – doslova *Ostrov vášne*) je neobývaný koralový atol o rozlohe  v Tichom oceáne,  na juhozápad od mexického pobrežia. Jeho súradnice sú 10º18' s. š. a 109º13' z. d.

Patrí Francúzsku, má postavenie „súkromného vlastníctva štátu“ a je spravovaný vysokým komisárom Republiky z územia Francúzskej Polynézie. 

V okolí ostrova sa lovia tuniaky. Okrem toho ostrov nedisponuje žiadnymi zdrojmi.

Najbližšou pevninou je mys Punta Tejupan v zálive Manzanilla v Mexiku. 

Vnútorná lagúna ostrova má obvod . Jej voda je kyslá a necirkuluje. Skala Clipperton vysoká  je najvyšší bod ostrova.

## Iné projekty

Kategória:Ostrovy Tichého oceánu
Kategória:Ostrovy Francúzska
Kategória:Zámorské územia Francúzska
Štátny pedagogický ústav

náhľad|Posledné sídlo na Pluhovej 8 v Bratislave
**Štátny pedagogický ústav** (ŠPÚ) bol rezortným ústavom Ministerstva školstva SR pre oblasti výchovy a vzdelávania vedecko-výskumného charakteru, ktorý odborno-metodicky usmerňoval základné a stredné školy.

Štátny pedagogický ústav bol do 30. júna 2022 priamo riadenou rozpočtovou organizáciou Ministerstva školstva, vedy, výskumu a športu Slovenskej republiky. Dňom 1. júl 2022 vznikol Národný inštitút vzdelávania a mládeže a to zlúčením Metodicko-pedagogického centra, Štátneho pedagogického ústavu, IUVENTY – Slovenského inštitútu mládeže a Národného ústavu certifikovaných meraní vzdelávania.

## Referencie

## Externé odkazy
* Oficiálna webstránka

Kategória:Vládne a štátne ústavy
Kategória:Vzdelávanie na Slovensku
Kategória:Ministerstvo školstva, výskumu, vývoja a mládeže Slovenskej republiky
Îles Éparses

náhľad|Pláž na severe ostrova Europa
**Îles Éparses (de l'océan Indien)** (doslova *Rozptýlené ostrovy (Indického oceána)*) je oficiálny názov pre rôzne ostrovy v Indickom oceáne okolo Madagaskaru, ktoré sú územím Francúzska ako súčasť Francúzskych južných a antarktických území. 

Do januára 2007 to bolo samostatné „súkromné vlastníctvo štátu“ (ako dnes stále ešte ostrov Clipperton), podliehalo priamo francúzskej vláde, pričom od roku 1960 do roku 2004 boli spravované kolektívne prefektom departementu Réunion a od 3. januára 2005 boli spravované Generálnym správcom Francúzskych južných a antarktických území. 

Konkrétne ostrovy:
* Bassas da India
* Europa
* Juan de Nova
* Glorieuses 
* Tromelin

## Iné projekty

## Externé odkazy
* ''5 – District des îles Eparses.'' 

Kategória:Ostrovy Francúzska
Kategória:Ostrovy Indického oceánu
Kategória:Francúzske južné a antarktické územie
Alfonz X. (Kastília)

**Alfonz X. Múdry** (* 23. november 1221, Toledo – † 4. apríl 1284, Sevilla) bol v rokoch 1252-1284 kráľom kastílsko-leónskeho kráľovstva, španielsky prírodovedec, známy astronóm. Syn Fernanda III. Svätého a Beatriz de Suabia.

Známy je rozvíjaním španielskej vzdelanosti. Je autorom mariánskych veršov a napríklad diel *Coelestium motuum tabulae* a *Crónica General de Espana* (Všeobecná kronika Španielska).

V roku 1257 ho zvolili za rímskonemeckého kráľa. V roku 1282 ho zbavili koruny v prospech jeho syna Sancha IV. Chrabrého.

Alfonz X.
Alfonz X.
Alfonz X.
Alfonz X.
Hannes Olof Gösta Alfvén

**Hannes Olof Gösta Alfvén** (* 30. máj 1908, Norrköping, Švédsko  † 2. apríl 1995, Djursholm) bol švédsky fyzik a astrofyzik, ktorý sa zaoberal najmä kozmickou elektrodynamikou. 

Významnou mierou prispel k vzniku a rozvoju modernej planetárnej kozmológie, hlavne prácami o prenose momentu pohybu z rotujúceho Praslnka na planéty účinkom magnetických polí na prahmlovinu a prácami o magnetosfére Zeme a iných telies.

V roku 1970 dostal Nobelovu cenu za práce v oblasti fyziky plazmy a jej interakcie s magnetickým poľom.

## Referencie


## Literatúra
*

## Iné projekty

## Externé odkazy
* Hannes Alfvén biography 
* Hannes Alfvén biography (Royal Institute of Technology in Stockholm, Sweden)
* Hannes Alfvén Biographical Memoirs (Proceedings of the American Philosophical Society)
* Papers of Hannes Olof Gosta Alfvén
* Hannes Alfvén Medal 
* Timeline of Nobel Prize Winners: Hannes Olof Gosta Alfvén
* Hannes Alfvén Papers (1945–1991) in the Mandeville Special Collections Library.

Kategória:Švédski fyzici
Kategória:Švédski astronómovia
Kategória:Nositelia Nobelovej ceny za fyziku
Kategória:Švédski nositelia Nobelovej ceny
Kategória:Členovia Kráľovskej švédskej akadémie vied
Kategória:Členovia Ruskej akadémie vied
Kategória:Zahraniční členovia Kráľovskej spoločnosti
Kategória:Zahraniční členovia American Philosophical Society
Kategória:Absolventi Uppsala universitet
Kategória:Osobnosti z Norrköpingu